Austinopolis
Austinopolis (Anglice Austin) est urbs, sedes Travis Comitatus, et caput Texiae, civitatis Americanae.

Anno 1835, primi incolae Europaei, qui saltem in documentis noti sunt, loco illis temporibus Waterloo appellato habitare coeperunt. Oppidum mox anno 1839 caput factum est rei publicae Texanae et sic usque ad annum 1845 mansit. E quo anno, a Stephano Austin rerum externarum civicarum praefecto appellato, urbs capitalis civitatis manet. Ibi anno 1881 Universitas Texana condita est, annoque 1888 capitolium civitatis constructum est, capitoliorum totius mundi septimum a maximo. 

Media ubs a flumine Colorato in duas partes dividitur. Tempestatem aestuosam per maiorem anni partem habet. 

Multi musici Austinopoli habitant et laborant, quamobrem urbi datum est cognomen Live Music Capital of the World ('Caput mundi musicae vivae').

Tempestas 

Tempestas Austinopoli est calida et humida, hieme plus minusve frigida et sicca. Raro ningit. Ver et autumnus breves et tepidi sunt. Temperies maxima mediocris circum 96 gradus Fahrenheit est, cum pluvia mediocri trium unciarum per mensem. Temperies minima mediocris circum 42 gradus Fahrenheit est, cum pluvia per mensem duarum dimidiique unciarum. Urbi sunt per annum triginta tres ad triginta sex unciae pluviae. Aestate plerumque sol lucet cum nubibus cumulonimbis; plerumque nubilum est, sed interdum sol lucet.

Tempestas gravissima 

Maxima inundatio in Texia nota, usque ad pedes quadraginta unum mensuram aquae, in meridionali urbis parte habuit. Multae domus perierunt, alii omnia perdiderunt, alii mortui sunt, status aliorum incognitus est. Impluvia saepe Austinopoli accidunt.

Die vicesima septima mensis Maii anno millesimo noningentesimo nonagesimo septimo, maximus turbo in historia Texiae viginti quattuor homines morte affecit. Magnitudine F5 fuit, quae maxima est. Turbines saepe Austinopoli fiunt, plerumque parvi; monita autem dantur ut incolae parent.

Grando quae magnitudine et numero magna esse potest ad Austinopolem saepe incidit. Urbi, saepissime mensi Martio, fieri consuescit et periculum magnum est; plerumque autem grando dura non incidit et celeriter tabescit.

Turres lunae Austinopoli 
Turres lunae Austinopoli post ceteras urbes factae sunt. Triginta una turres anno 1894 Sicagi lati sunt. Hae turres 165 pedes altae et quindecim pedes latae sunt, quae lumen usque ad 1500 pedes mittunt. Post annum 1930 lumina ex aere hydrargurgis iam efficiuntur atque epitonio electrico accenduntur. Turres hae in pellicula “Dazed and Confused” ostentae sunt. Lege ad turres perservandas abs civibus Austinopoliensibus anno lata, turres anno 1993 refectae sunt.

Fossilia Austiniensia 
Fossilia Mosasauri in flumine “Onion Creek” appellato inventa sunt. Mosasaurus est tredecim pedes longus, cuius generis fossilia toto orbe terrarum reperiuntur. Mosasauri aetate Cretacea vivebant et ex terra abhinc sexaginta quinque decies centenis milibus annis excesserunt. 

Exogyra Ponderosa, animal familiae Ostreidarum, in terram Americanam aetate Cretacea pervenit. Cuius generis fossilia inveniri possunt in cingulo Austinopolis viridi.

Porocystis globularis est parvum zoophytum rotundum familiae Sistentium quod toto mundo inveniri potest.
[[Fasciculus:Porocystis.jpg|thumb|upright=0.8|'Porocystis globularis]]

 Incolae notabiles 
Eduardus Symoens, paedagogus Belga

 Historia Hominum Antiquorum Circa Austinopolim Hodiernam 
7000 abhinc annis sunt reliquiae oystrearum, quae sunt documentum hominum, apud quisquilias inventae sunt. Duo ante adventum Eudopaeorum tribus fuerunt, nomine Krankawa et Akokisa. Alii tribus minores circa Austinopolem hodiernam habitabant. Plerique homines venatores nec agricolae erant, et homines habitabant prope oram Texiae maritimam. 

 Notae 

Bibliographia
Abbott, Mary Lu. 2003. Romantic Weekends Texas. Ed. 2a. Edison Novae Caesareae: Hunter Publishing. ISBN 978-1-58843-358-9.
Baird, David. 2009. Frommer's San Antonio & Austin. Hoboken Novae Caesareae: Frommer's. ISBN 978-0-470-43789-6.
Erlichman, Howard J. 2006. Camino Del Norte: How a Series of Watering Holes, Fords, And Dirt Trails Evolved into Interstate 35 in Texas. College Station Texiae: Texas A&M University Press. ISBN 978-1-58544-473-1.
Rossie, Cam, et Hilary Hylton. 2009. Insiders' Guide to Austin. Guilford Connecticutae: Global Pequot. ISBN 978-0-7627-4864-8.
Thompson, Karen, et Kathy R. Howell. 2000. Austin, Texas. Charleston Carolinae Meridionalis: Arcadia Publishing. ISBN 978-0-7385-0832-0.
Vines, Robert A. 1984. Trees of central Texas.'' Austinopoli: University of Texas Press. ISBN 978-0-292-78058-3.

Nexus externi 

!
Condita 1835
Urbes olim capitales